CPF ต้อนรับคณะ CSR Club สมาคมบจ.ไทย
CPF ต้อนรับคณะ CSR Club สมาคมบริษัทจดทะเบียนไทย ณ โรงงานอาหารสำเร็จรูปหนองจอก เขตมีนบุรี
20 ก.พ. 2561

นายวุฒิชัย สิทธิปรีดานันท์ รองกรรมการผู้จัดการอาวุโส ด้านความรับผิดชอบต่อสังคมและการพัฒนาที่ยั่งยืน บริษัท เจริญโภคภัณฑ์อาหาร จำกัด (มหาชน) หรือ CPF ในฐานะประธาน CSR Club สมาคมบริษัทจดทะเบียนไทย นำสมาชิก CSR Club เข้าเยี่ยมชมกระบวนการผลิตอาหารปลอดภัยของซีพีเอฟ ที่โรงงานอาหารสำเร็จรูปหนองจอก เขตมีนบุรี ซึ่งมีกระบวนการผลิตไส้กรอกและอาหารสำเร็จรูปด้วยเทคโนโลยี Automation&amp;Robotic
ทั้งนี้ทำให้ได้ผลิตภัณฑ์อาหารที่มีคุณภาพปลอดภัย ได้มาตรฐานสากล สามารถตรวจสอบย้อนกลับได้ตลอดกระบวนการ พร้อมฟังการบรรยายเรื่องเส้นทางสู่การพัฒนาที่ยั่งยืน และการพัฒนาผลิตภัณฑ์อาหารด้วยนวัตกรรมอาหารเพื่อสุขภาพที่เหมาะสมกับผู้บริโภคในแต่ละช่วงวัย โดยมี นายเกริกพันธุ์ ดีประเสริฐ รองกรรมการผู้จัดการ ซีพีเอฟ ให้การต้อนรับ เมื่อเร็วๆนี้